สวัสดีครับ ผมอยากทราบว่า อาการของ โรค พิษสุนัขบ้า ใน คน มีอาการตาแดงมั้ยครับ ผมกังวลมากครับตอนนี้😭🙏
สวัสดีค่ะ โรคพิษสุนัขบ้า หรือ โรคกลัวน้ำ เป็นโรคติดเชื้อจากไวรัสที่มีสาเหตุจากการถูกสัตว์เลี้ยงลูกด้วยนมชนิดใดๆที่มีเชื้อโรคพิษสุนัขบ้ามากัดหรือข่วน หรือสัมผัสน้ำลายของสัตว์เข้าที่เยื่อบุตา ปาก จมูกผู้ป่วยที่ได้รับเชื้อพิษสุนัขบ้าในระยะแรกเริ่มอาจไม่แสดงอาการใด ๆ เนื่องจากเป็นระยะการฟักตัวของเชื้อที่มักใช้เวลาตั้งแต่ 2-12 สัปดาห์ขึ้นไป หรือบางรายอาจใช้เวลาอย่างเร็วเพียงแค่ 4 วัน อาการที่พบได้เช่น มีไข้ เป็นเหน็บชา และกล้ามเนื้ออ่อนแรง รวมถึงความรู้สึกแสบร้อนที่แผล หลังจากนั้นอาการจะเริ่มพัฒนาไปสู่ระยะที่มีสมองอักเสบ ทำให้กลัวน้ำ ไม่สามารถกลืนน้ำลายได้ ร่วมกับมีการเกร็งของกล้ามเนื้อใบหน้าและลำคอ กล้ามเนื้อที่ใช้กลืน และกล้ามเนื้อหายใจพูดไม่ชัดมีอาการสับสน หวาดระแวง คุ้มคลั่ง กระสับกระส่ายส่วนอาการตาแดงนั้นไม่ใช่อาการที่พบได้จำเพาะเจาะจงต่อโรคพิษสุนัขบ้าค่ะ สาเหตุของตาแดงมักเกี่ยวกับสาเหตุที่มาโดนที่ตาโดยตรง เช่นการระคายเคือง หรือการติดเชื้อไวรัสใดๆ แนะนำว่าถ้ายังมีอาการเป็นมากขึ้นเรื่อยๆ ควรไปพบแพทย์เพื่อตรวจเพิ่มเติม ถ้าไม่สบายใจเรื่องโรคพิษสุนัขบ้าและก่อนหน้านี้ถูกสัตว์กัดหรือข่วนมา ควรไปรับวัคซีนค่ะ